section_heading: Trotakt projekt
paragraph_text: Godine 1983. nastupaju na rock večeri opatijskog festivala, nakon kojeg su odbili ponudu jedne manje diskografske kuće za objavljivanjem materijala. Sljedeće godine Trotakt projekt odlazi u studio i snima materijal za svoje prvo izdanje pod nazivom Blago tonirano kojeg je trebala objaviti izdavačka kuća Jugoton. Međutim iste godine Jugoton objavljuje samo dva pilot singla "Rolana" / "Ja želim nešto drugo" i "Zaplešimo" / "CDDA". Singlovi odlično prolaze na tržištu ali ipak unatoč tome ne dolazi do realizacije izlaska albuma. Pjesma "Zaplešimo" našla se na popisu istoimene kompilacije domaćih hitova koju je objavio Jugoton.